En 32-årig mand blev torsdag varetægtsfængslet i fire uger efter et grundlovsforhør ved Retten i Hjørring. Han er sigtet for at have begået en voldtægt i Frederikshavn i slutningen af januar. Her anmeldte en 29-årig kvinde, at hun var blevet voldtaget på Kalkværksvej, da hun var på vej hjem fra byen. Den anmeldte voldtægt fandt sted 29. januar omkring klokken 05.20. Nordjyllands Politi efterlyste efterfølgende en mulig gerningsmand. Det har ført til sigtelsen af den 32-årige mand, som er af anden etnisk herkomst end dansk. - Manden nægtede sig skyldig i retten, fortæller senioranklager Peter Rask fra Nordjyllands Politi. Den 32-årige mand kærede ikke varetægtsfængslingen.
En 32-årig mand, som er sigtet for at have begået en voldtægt i Frederikshavn i slutningen af januar, er torsdag blevet varetægtsfængslet i fire uger.